Ilman oleskeluoikeutta Suomessa oleskelevien tarkan määrän arvioiminen on vaikeaa. Ilmiön yleisyyttä voidaan kuitenkin arvioida viranomaisten kirjaamien ilmoitusten perusteella.
Suomessa havaittiin vuonna 2022 yhteensä 2 132 laittoman maassa oleskelun tapausta. Tämä oli 8 % enemmän kuin edellisvuonna ja korkein määrä vuodesta 2018 alkaneen tilastoinnin aikana. Suurimmat tavatut kansalaisuusryhmät olivat Irak, Afganistan, Somalia ja Syyria.
Poliisin tilasto sisältää tiedot sisämaassa ja sisärajalla havaituista tapauksista, joissa on kirjattu ilmoitus turvapaikkatutkinnasta, ulkomaalaisrikkomuksesta tai maahantulokiellon rikkomisesta. Tapauksista noin viidennes paljastuu viranomaisten aktiivisen valvontatoiminnan kautta. Muut tulevat ilmi henkilöiden asioidessa viranomaisten kanssa oma-aloitteisesti.